
BIROUL SALUBRIZARE/SERVICIUL MANAGEMENTUL DEȘEURILOR ȘI SALUBRITATE                                                                            
SC2022-3788/17.02.2022
RAPORT DE SPECIALITATE
privind aprobarea modificării tarifelor unice și a tarifelor distincte practicate de către  RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1-Timişoara a Județului Timiș,  în baza contractului de delegare prin concesiune a activității de colectare și transport a deșeurilor nr. 2303/08.12.2017
Având în vedere Referatul de aprobare a proiectului de hotărâre  al  Primarului Municipiului Timișoara și Proiectul de hotărâre  privind aprobarea modificării tarifelor unice și a tarifelor distincte practicate de către RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 – Timişoara, a Județului Timiș,  în baza contractului de delegare prin concesiune a activității de colectare și transport a deșeurilor nr. 2303/08.12.2017.
Facem următoarele precizări:

Municipiul Timișoara prin H.C.L.M.T. nr.200/22.04.2008 a primit acordul participării Consiliului Local al Municipiului Timișoara, ca membru în cadrul Asociației de Dezvoltare Intercomunitară Deșeuri Timiș (ADID), alături de Consiliul Județean Timiș. 

Județul Timiș este beneficiarul Proiectului Sistem integrat de management al deșeurilor în județul Timiș, finanțat prin Programul Operațional Sectorial Mediu (POS MEDIU). Prin acest Proiect, județul Timiș a fost împărțit, din punct de vedere al fluxurilor deșeurilor și al arondării la stațiile de transfer/centrele de colectare, stațiile de sortare/compostare din județ. În scopul realizării Proiectului, Județul Timiș și toate cele 99 unități administrativ- teritoriale din județul Timiș, s-au asociat și au constituit împreună Asociația de Dezvoltare Intercomunitară Deșeuri Timiș (ADID).


În Municipiul Timișoara, colectarea separată și transportul separat al deșeurilor menajere și similare reziduale și al deșeurilor reciclabile este asigurat prin operatorul economic S.C. RETIM ECOLOGIC SERVICE S.A., denumit în continuare delegat, potrivit contractului nr.2303/08.12.2017 de delegare a gestiunii prin concesiune a serviciilor de colectare-transport al deșeurilor municipale din cele 5 zone ale județului Timiș - Lotul 2 – Servicii de colectare și transport deșeuri din Zona 1 Timișoara, încheiat cu Asociația de Dezvoltare Intercomunitară Deșeuri Timiș (ADID Timiș), având calitatea de delegatar.


Potrivit art.10, alin.5 din Legea nr.51/2006 privind serviciile comunitare de utilități publice, Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.

Conform art.6, alin.(1),lit.k,l,p art.8, alin.(1) și art.26, alin.5 din Legea nr.101/2006 a serviciului de salubrizare a localităților, Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având următoarele atribuţii în domeniu:
k)stabilirea taxelor speciale şi aprobarea tarifelor pentru servicii de salubrizare, cu respectarea reglementărilor în vigoare;
l)stabilirea, ajustarea ori modificarea tarifelor propuse de operator în conformitate cu normele metodologice*) elaborate şi aprobate de Ordinul A.N.R.S.C.nr.109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților ;

p)plata serviciilor de salubrizare prestate de operatori, în condiţiile prevăzute la lit. k).
În exercitarea atribuţiilor ce le revin potrivit art. 6 alin. (1), autorităţile administraţiei publice locale adoptă hotărâri sau emit dispoziţii, după caz. Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către autorităţile administraţiei publice locale, în baza fişelor de fundamentare pe elemente de cheltuieli, întocmite de către operatori în conformitate cu normele metodologice*) de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de către A.N.R.S.C.
Având în vedere prevederile Hotărârii Consiliului Județean nr. 204 din 29.09.2021 privind modificarea  Hotărârii Consiliului Județean Timis nr. 150/23.07.2021 privind Contractul de delegare de gestiune prin concesiune a următoarelor activități ale serviciului public de salubrizare din județul Timiș : operarea Stației de transfer Timișoara și a Centrelor de colectare de la Jimbolia, Deta și Făget de pe raza județului Timiș; transportul deșeurilor de la Stația de transfer/Centrele de colectare la depozitul de Deșeuri nepericuloase Ghizela, din cadrul proiectului ”Sistem integrat de Management al Deșeurilor în județul Timiș”.
Conform art.17, alin.5 din Ordonanța de Urgență nr.92/2021, Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii: 
a)să asigure colectarea separată cel puţin pentru deşeurile de hârtie, metal, plastic şi sticlă din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate;
i)să stabilească şi să aprobe pentru beneficiarii serviciului de salubrizare tarife/taxe distincte pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a), şi sancţiunile aplicate în cazul în care beneficiarul serviciului nu separă în mod corespunzător cele două fluxuri de deşeuri;
j)să includă în tarifele/taxele prevăzute la lit. i) pentru gestionarea deşeurilor prevăzute la lit. a) contribuţia pentru economia circulară prevăzută la art. 9 alin. (1) lit. c) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, numai pentru deşeurile destinate a fi eliminate prin depozitare rezultate din aplicarea indicatorilor de performanţă prevăzuţi în contracte.
Având în vedere prevederile Hotărârii de Guvern nr.1071/2021 pentru stabilirea salariului de bază minim brut pe țară garantat în plată.
Prezentăm următoarele aspecte: 

 Prin adresa nr. 887 din data de 28.01.2022 a Asociației de Dezvoltare Intercomunitară ADID Timiș și înregistrată la Primăria Municipiului Timișoara cu nr. SC2022-002123 din 31.01.2022 se solicită adoptarea hotărârii de aprobare a modificării tarifelor unice și distincte tarifelor distincte practicate de către  RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1-Timişoara, a Județului Timiș,  în baza contractului   de delegare prin concesiune a activității de colectare și transport a deșeurilor nr. 2303/08.12.2007. Majorarea tarifelor are la bază ajustarea și modificarea tarifelor prin:

· actualizarea tarifelor prin actualizarea elementelor de cost constituente a tarifelor (Energie electrică și tehnologică, Piese de schimb, Utilaje, Materii prime și materiale consumabile, Echipament de lucru și protecția muncii, Reparații, Redevență, Cheltuieli cu protecția mediului, Alte cheltuieli materiale, Taxe și licențe, Cheltuieli cu închirierea utilajelor, Alte cheltuieli, Cheltuieli financiare), cu indicele general al prețurilor de consum (IPC) pentru perioada mai 2021 – octombrie 2021, a cărui valoare este de 4,71% ; 
· majorarea valorii maxime a bonurilor de masă acordate angajaților de la 18 lei/tichet la 20 lei/tichet, conform deciziei interne a Retim SA nr. 6766/15.11.2021, cu respectarea prevederilor Legii nr. 165/2018 privind acordarea biletelor de valoare; 
· majorarea costurilor salariale pentru toate categoriile de salariați din structura de personal ținând cont de diferențele procentuale între categoriile de personal luate în calcul în oferta inițială, datorată apariției modificărilor legislative în domeniul salarizării – H.G. nr. 1071/04.10.2021 pentru stabilirea salariului minim brut pe țară garantat în plată la 2.550 lei/lună începând cu luna ianuarie 2022; 
· creșterea prețului unitar de aprovizionare pentru carburanți de la 4,39 lei/litru la 5,07 lei/litru;
· modificarea costurilor de predare a deșeurilor colectate din mediul rural din Zona 1 de colectare de către operatorul Polaris M. Holdings S.R.L. la Stația de transfer Timișoara, în baza H.C.J. Timiș nr. 204/29.09.2021 și a actului adițional subsecvent nr. 6/02.11.2021 semnat între operatorul de colectare pe Zona 1 de colectare și operatorul Stației de transfer Timișoara. 
Tarifele prevăzute în proiectul de hotărâre au fost avizate favorabil prin Hotărârea Consiliului Director ADID Timiș nr.1/28.01.2022. 
	Tarif

Populație urban
	                    U.M.
	                Tarif unic 



	Colectarea separată și transportul separat al deșeurilor municipale
	lei/persoană/lună
	13,49 (TVA inclus)

	Tarif

Populație urban
	U.M.
	Tarife distincte

	Colectarea separată și transportul separat al deșeurilor reziduale de la populație în mediul urban
	lei/persoană/lună
	10,28 (TVA inclus)

	Colectarea separată și transportul separat al deșeurilor reciclabile de la populație în mediul urban
	lei/persoană/lună
	3,21 (TVA inclus)

	Tarif

Populație rural
	U.M.
	Tarif unic

	Colectarea separată și transportul separat al deșeurilor municipale
	lei/persoană/lună
	4,60 (TVA inclus)

	Tarif

Populație rural
	U.M.
	Tarife distincte

	Colectarea separată și transportul separat al deșeurilor reziduale de la populație în mediul rural
	lei/persoană/lună
	3,51 (TVA inclus)

	Colectarea separată și transportul separat al deșeurilor reciclabile de la populație în mediul rural
	lei/persoană/lună
	1,09 (TVA inclus)

	Tarif

Operatori economici și instituții publice
	U.M.
	Tarif unic



	Colectarea separată și transportul separat al deșeurilor similare
	lei/tonă
	382,98 + TVA

	Tarif

Operatori economici și instituții publice
	U.M.
	Tarife distincte

	Colectarea separată și transportul separat al deșeurilor similare reziduale
	lei/tonă
	441,16 + TVA


	Colectarea separată și transportul separat al deșeurilor similare reciclabile
	lei/tonă
	275,18 + TVA


Precizăm faptul că, în baza Hotărârii de Consiliu Local al Municipiului Timișoara,  în AGA  a Asociației de Dezvoltare Intercomunitară Deșeuri  ADID TIMIȘ Zona 1-Timişoara, vor fi aprobate  noile tarife  menţionate mai sus, urmând a se semna actul adițional la contractul semnat cu operatorul RETIM ECOLOGIC SERVICE SA nr. 2303/08.12.2017.  

În concluzie, propunem aprobarea modificării tarifelor unice și a tarifelor distincte practicate de către  RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1-Timişoara, a Județului Timiș,  în baza contractului   de delegare prin concesiune a activității de colectare și transport a deșeurilor nr. 2303/08.12.2017.
Având în vedere prevederile legale expuse în prezentul raport, apreciem că proiectul de hotărâre  privind aprobarea modificării tarifelor unice și a tarifelor distincte practicate de către  RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1-Timişoara, a Județului Timiș,  în baza contractului de delegare prin concesiune a activității de colectare și transport a deșeurilor nr. 2303/08.12.2017, îndeplinește condițiile pentru a fi supus dezbaterii și aprobării plenului consiliului local.

       

CONSILIER, 



               

CONSILIER,

